Donalda Meiželytė

Donalda Meiželytė (g. 1975 m. rugpjūčio 7 d. Šilutėje) – renginių, televizijos ir radijo laidų vedėja, dainininkė, muzikos atlikėja, aktorė (pagarsėjusi kaip LNK „Dviračio žynių” dažnučių atlikėja, vaikams pažįstama kaip “Radiocentro” Meškutis Dakutis), politinė veikėja, 2008–2012 m. Seimo narė.

 Šeima 

 Tėvai 
Tėvas – žurnalistas Tadas Jokūbas Meiželis (1944–2012) – gimė Tvaskučiuose (Šilutės rajonas).Mirė žurnalistas Tadas Meiželis  (Rajono laikraštis Tauragės žinios) Nuo penkerių metų pradėjo lankyti pirmąjį pokario Lietuvoje atidarytą darželį Saugose ir vėliau Švėkšnos vidurinę mokyklą. Šeimoje augo vienas. Skaityti pradėjo dar neidamas į mokyklą. Pirmieji rašiniai paskelbti mokantis devintoje klasėje, tapus satyrinio sienlaikraščio „Rakštis“ redaktoriumi. Studijavo žurnalistikos studijas Vilniaus universitete.IN MEMORIA TADAS JOKŪBAS MEIŽELIS (1944–2012)  (parengė LSDP Tauragės rajono skyrius, Tauragės rajono skyriaus pirmininkas Pranas Petrošius) 16 metų dirbęs Šilutės laikraštyje, nuo 1982 iki 2007 m. buvo laikraščio „Tauragiškių balsas“ redaktorius, vėliau – korespondentas. Daugelio straipsnių, tarp jų – apybraižų ciklo „Mūsų kaimeliai“ autorius. Domėjosi miesto ir kaimo žmonių gyvenimu, dalyvavo kultūros renginiuose. Net ir sunkiai sirgdamas kone iki paskutinės dienos rašė. Mirties dieną laikraštyje buvo net trys jo tekstai. Laikraštis buvo nuolat pilnas jo straipsnių. Parengė ir išleido Tauragės enciklopediją. 1990–1995 m. Tauragės rajono tarybos deputatas, Mandatų ir etikos komisijos pirmininkas.IN MEMORIAM Tadui Jokūbui Meiželiui (2012-05-04, Kurjeris.lt) Prisidėjo prie paminklų atstatymo Tauragėje.Ištikimas iki pabaigos (Tauragiskis.lt) Po mirties jo darbai buvo eksponuojami LR Seime kartu su kitų plunksnos brolių meno kūriniais.

Donaldos motina – Albina Meiželienė, pedagogė.D.Meiželytė: „Neišrinkta antrąkart – rašysiu ir grįšiu į TV“ Buvo šimtų mokinių mokytoja, tarp jų ir kandidato į LR Prezidentus (2014 m.) Zigmanto Balčyčio. Sukaupė didžiulę 490 egzempliorių knygų iš Fantastikos aukso fondo kolekciją. Po vyro mirties persikraustė gyventi į Vilnių.D. Meiželytės mama parduoda įspūdingą fantastikos knygų kolekciją (Dovilė Lebrikaitė, Lietuvos rytas, 2012-08-23)

Kai Donaldai buvo septyneri metai, šeima persikėlė gyventi į Tauragę.

 Vaikai 
Donalda yra vidurinė dukra, pavadinta Donald Slayton (1924–1993), 1975 metais kosmose iš amerikiečių kosminės stoties persikėlusio į rusų kosminį laivą, vardu. Vyresnioji sesuo Neila Danutė Ramoškienė, pavadinta Neilo Armstrongo (1930–2012), išsilaipinusio Mėnulyje, garbei. Jaunesnioji sesuo – Vasarė Matuzonienė (g. 1981 m.). Vaikiškas klaidas daro tėvai, rinkdami vaikams vardus  („Respublika“, Kitos Lietuvos žinios, 2008 m. balandžio mėn. 19 d.) pavadinta vasario mėnesio vardu, nes gimė vasario mėnesį.

Dar studijuodama (1996 m.) ištekėjo, įgijo Svilienės pavardę. Buvęs vyras – rinkodaros specialistas. Pora išsiskyrė 2000 m. Dukra Juta Svilaitė (g. 1997 m.). Išsituokusi susigrąžino pavardę Meiželytė.

 Išsilavinimas 
Donalda Meiželytė mokėsi Tauragės „Šaltinio“ vidurinėje mokykloje ir Tauragės muzikos mokykloje, kur lankė fortepijono klasę ir mokėsi dainavimo. Taip pat Donalda vaidino Tauragės liaudies teatre, kuriame buvo vienintelė moksleivė.

Lankė tapybos užsiėmimus pas profesionalų dailininką A. Remeikį. Su pagyrimu baigusi mokyklą, išvažiavo gyventi į Vilnių. Nuo 1993 iki 1997 m. Vilniaus universiteto (VU) Komunikacijos fakulteto Žurnalistikos institute baigė žurnalistikos bakalauro studijaswww.vrk.lt Donaldos Meiželytės-Svilienės išsilavinimas .

 Kūrybinė veikla 

D. Meiželytė jaunystėje rašė straipsnius jaunimo temomis Tauragės laikraščiui „Tauragiškių balsas“ www.tauragiskis.lt „Tauragiškių balso“ kolektyvas . Baigusi žurnalistikos studijas, įsidarbino Lietuvos AIDS centre, žurnalo „Saugok sveikatą“ žurnaliste, kur rašė šviečiamuosius straipsnius. Lietuvos vaikų ir jaunimo centre ketverius metus dirbo įvaizdžio formavimo vadybininke. Radijo stotyje „Radiocentras“ vedė laidą vaikams, atlikdama sukurto meškučio Dakučio vaidmenį. Yra išleidusi muzikinius diskus „Labas rytas suraitytas“, „Žadintuvė“, „Naktinis trio“, „Linksmas gyvenimas“ ir „Geriausios dainos“.Kandidatės į Seimą Donaldos Meiželytės anketa 

Televizinę veiklą pradėjo Lietuvos televizijoje, kur kartu su profesoriumi Knysliu (Raimondas Paškevičius) ir Gustavu (Audrius Rakauskas) vedė laidas vaikams „Labas rytas suraitytas“ bei „Buvo rytas suraitytas“. Vėliau dirbti LNK televizijoje ją pasikvietė Arūnas Valinskas, ji laidoje „Dviračio žynios” buvo vaidmenų, dainų, kupletų (dažnučių) atlikėja. Buvo TV3 projektų „Šok ir lieknėk“ bei „Šok su manimi“ komisijos narė. Su Vyteniu Andriukaičiu LNK projekte „Kai švenčia …“ vaidino rokerius ir dainomis sveikino įvairių Zodiako ženklų atstovus, filmavosi laidoje „KK2 Kalėdos“, įvairiuose Kalėdų koncertuose, Naujųjų metų žiburėliuose, „Auksiniuose svogūnuose“.

2007 m. kartu su verslininku Mečislovu Subeliu – Tigru Donalda Meiželytė dalyvavo LNK televizijos muzikiniame projekte „Žvaigždžių duetai“, kuriame užėmė ketvirtąją vietą „Žvaigždžių duetų“ laimėtojai.

2013 m. Donalda Meiželytė dalyvavo pramoginės laidos „Žiūrėk! Geras!“ surengtame viešame baleto pasirodyme Rotušės aikštėje Vilniuje,Naujas D. Meiželytės iššūkis – baletas  Klaipėdoje per Jūros šventę žiniasklaidos holdingo „Baltic Media Alliance“ uosto „kapitonė" (šou programos vedėja kartu su Gediminu Juodeika),Karališkajam BMA uostui vadovaus kapitonai D. Meiželytė ir G. Juodeika Maskvoje savaitę filmavosi tarptautiniame kulinarijos šou projekte „Kviestinė vakarienė“.D.Meiželytė šėliojo Maskvoje 

Aktyviai koncertavo, dalyvavo įvairiuose koncertiniuose turuose po Lietuvą. Per vieną vasarą automobiliu yra nuvažiavusi kone 100 tūkst. kilometrų.Donalda prie vairo sėdo iš reikalo (2008-08-06, Paulius Ugianskis, „Lietuvos žinios“) Lankėsi Kenijoje, Tailande,Donalda Meiželytė: „Niekada nevalgyčiau beždžionės smegenų…“ (15min, 2008-06-03) Kuboje, Afrikoje.D. Meiželytė: „Besąlygiška meilė – baisi liga“

Viena iš Moterų klubo „6666“ įkūrėjų. Kartu su Asta Baukute, Nijole Oželyte ir Daina Bilevičiūte Donalda rengdavo susitikimus su moterimis įvairiausiuose miestuose, linksmindavosi su jomis ir kalbėdavo moterims aktualiomis temomisStraipsnis apie moterų klubą „6666“.

Nuo 2012 m. pabaigos užsiima renginių organizavimu, jų vedimu, taip pat rengia koncertus. Po Seimo kadencijos aktyviai dalyvauja TV laidose ir projektuose. Muzikiniame projekte „Muzikinė kaukė“ (BTV) įsikūnijo į Džordanos Butkutės, Suzi Quatro, Alos Pugačiovos, Cher, Stasio Povilaičio vaidmenis.Po ketverių metų pertraukos į sceną sugrįžo Donalda Meiželytė  Muzikiniame projekte „Chorų karai“ – Braškinio choro (Tauragė), sudaryto iš jaunuolių nuo 17 iki 23 metų, generolė (choro vadovas Kornelijus Pukinskis).Donalda Meiželytė apie generolės pareigas, konkurentus ir norą laimėti  (Naujienų portalas Alfa.lt)

 Politika 
Kandidatavo 2008 m. Seimo rinkimuose Tauragės rinkimų apygardoje (Nr. 34).Donalda Meiželytė: „Per pilnatį gyventojų nepriimu“ (Jovita STRIKAITIENĖ, Kurjeris.lt, 2010-07-26) Išrinkta į Seimą 2008–2012 m. kadencijai daugiamandatėje apygardoje pagal Tautos prisikėlimo partijos sąrašą, įrašyta 40 numeriu, nors po reitingavimo pateko 10 numeriu.www.vrk.lt Apie rinkimus į Seimą Tauragės rinkimų apygardos kandidatai

Būdama Seimo nare, nuo 2008 m. priklausė Audito komitetui, Narkomanijos ir alkoholizmo prevencijos komisijai (nuo 2008 m. gruodžio) ir Krikščionių partijos frakcijai (buvo seniūno pavaduotoja) www3.lrs.lt Apie Seimo narę Donaldą Meiželytę-Svilienę. Buvo narė įvairių parlamentinių grupių narė: tarpparlamentinių ryšių su Kinija, Čile, Indija, Portugalija, Korėja, Japonija ir Vokietija.2008 m. Lietuvos Respublikos Seimo rinkimai – Tautos prisikėlimo partija – Iškelti kandidatai 

2011 m. kartu su kitais Seimo nariais siekė legalizuoti alkoholio reklamą. 2011 m. lapkričio 11 dieną išstojo iš Krikščionių partijos.Krikščionių partiją paliko trys parlamentarai: Donalda Meiželytė-Svilienė, Ligitas Kernagis ir Aleksandras Sacharukas Svarstė tapti sostinės mero Artūro Zuoko vadovaujamos partijos TAIP kandidatais į Seimo narius, užpildė partijos „Tėvynės atgimimas ir perspektyva“ (TAIP) steigėjos anketą.

2008–2012 metais nuolat būdavo televizijoje: dalyvaudavo pokalbių laidose, interaktyviuosiuose šou, filmavosi įvairiose laidose, projektuose (pvz., „KK2 Kalėdos”, kur vaidino žurnalistę, 2010 m. „Lietuvos ryto“ televizijos žaidime ir realybės šou „Burbulas“) Meiželytei televizija neberūpi (Alfa.lt), dalyvavo „Žvaigždžių duetuose” (LNK), įvairiuose Kalėdų koncertuose, Naujųjų metų žiburėliuose, „Auksiniuose svogūnuose”; vien 2012 metų spalį filmavosi apie 15 laidų.D. Meiželytė: „Nebenorėčiau būti kokia nors Kikimara Janakė ar Pupų Teta – žmonių juokintoja“  (Eglė Šilinskaitė („TV Antena“) 2012-12-10)

2012 m. Seimo rinkimuose užsiregistravo dalyvauti kaip nepriklausoma kandidatė,Pretendentė į kandidatus Tauragės rinkimų apygardoje Nr. 34 DONALDA MEIŽELYTĖĮ Seimą kandidatuojanti Donalda Meiželytė: „Baisiausia pekla tame Seime“ tačiau vėliau atsisakė.2012 m. Lietuvos Respublikos Seimo rinkimuose Donalda Meiželytė nebedalyvaus Pasibaigus parlamentarės įgaliojimams, per 7 dienas – kaip privaloma – nei Seimo kanceliarijai, nei Užsienio reikalų ministerijai negrąžino diplomatinio paso.Diplomatinio paso buvę tautos išrinktieji grąžinti neskuba  (Vytautas Bruveris („Lietuvos rytas”) 2013-01-18)

2019–2021 m. Vilniaus miesto savivaldybės tarybos narė. 2021–2023 m. Vilniaus miesto savivaldybės administracijos direktoriaus pavaduotoja.https://www.vrk.lt/2019-savivaldybiu-tarybu/rezultatai?srcUrl=/rinkimai/864/1/1506/rezultatai/lt/rezultataiSavPartPirmBalsaiApg_rpgId-19966_rorgId-27662.htmlhttps://vilnius.lt/lt/2021/09/15/donalda-meizelyte-eis-administracijos-direktoriaus-pavaduotojos-pareigas/ Nuo 2023 m. Vilniaus miesto mero pavaduotoja.

 Skandalingi faktai ir įvykiai 
Donalda yra viešai prisipažinusi, kad studijų metais vieną kartą yra rūkiusi „žolės”.Interviu (2003-08-30, Kauno diena, Darius SĖLENIS) „Lietuvos ryto“ žurnalo „TV antena“ viršeliui nusifotografavo be drabužių, savo naujojo dainų albumo viršeliui – apsinuoginusi.D. Meiželytė: „Nebenorėčiau būti kokia nors Kikimara Janakė ar Pupų Teta – žmonių juokintoja“ (Lietuvos rytas, Eglė Šilinskaitė („TV Antena“) 2012-12-10 13:33) Kartu su draugu psichologu Andriumi pagarsėjo jo melagingu policijos iškvietimu, dėl ko Seimo Etikos ir procedūrų komisija kreipėsi į teisėsaugos pareigūnus dėl parlamentarės, tos pačios komisijos narės, Donaldos Meiželytės elgesio.Seimo etikos sargai kreipiasi į policiją dėl D.Meiželytės elgesio Donalda buvo kandidatė „Auksinių svogūnų“ apdovanojimų nominacijoje „Politikas, rodęs blogiausią pavyzdį 2011“ (už tai, kad išgėrusi „tikrino“ policijos darbą).V. Uspaskich nominuotas blogiausią pavyzdį rodžiusiu metų politiku

2009 m. Meiželytė pakartotinai atsidūrė dėmesio centre, kuomet vieną savaitgalį su draugėmis ji, būdama parlamentarė ir Narkomanijos ir alkoholizmo prevencijos komisijos narė, viename sostinės naktiniame kokteilių bare šoko ant stalo. Savo poelgį aiškino kaip „išvažiuojamąjį posėdį“ pasižiūrėti, „kaip linksminasi tauta", teisinosi, kad ant stalo užlipti ją kvietė žinomas baleto artistas, jos bičiulis Nerijus Juška ir grupės „69 danguje“ narė Nijolė Pareigytė.Ar šoko Donalda ant stalo?

 Apdovanojimai 
 Respublikinio jaunųjų filologų konkurso finalinio turo laureatė publicistikos srityje už darbą „Antri namai?“ (būdama 10-oje klasėje);
 Garsiausias Tauragės Šaltinio vidurinę mokyklą baigęs žmogus (titulas; išrinko moksleiviai)www.viskas.lt Apie Donaldą Meiželytę-Svilienę;
 Lietuvos televizijos režisuoto realybės šou „Klasė“ pagrindinis prizas (kelionė į Kubą)Projektą laimėjo Donalda Meiželytė  Donalda Meiželytė mėgaujasi patogiu ir ramiu gyvenimu (Jūratė Šimanskytė, „Klubas“)

 Šaltiniai 

 Nuorodos 
 2008–2012 m. kadencijos Seimo narė Donalda MEIŽELYTĖ (Seimo informacija)
 Asmeninis tinklaraštis (Blogspot.com)

Kategorija:Seimo nariai
Kategorija:Lietuvos žurnalistai
Kategorija:Lietuvos laidų vedėjai
Kategorija:Lietuvos renginių vedėjai
Kategorija:Lietuvos humoristai